Bösenhörn

Bösenhörn () is en lütten Oort in de Gemenen Kumbarg un Wingst (Samtgemeen Land Hadeln) in’n Landkreis Cuxhoben, Neddersassen.

 Geografie 

Bösenhörn liggt op en Geestutlöper in’n Noorden von de Wingst, de in de Masch von de Oost rinreckt.

De Naveröörd sünd Geversdörp mit Braak in’n Noorden, Klint un Freenhoff in’n Noordoosten, Oostercaadwisch un Höden in’n Süüdoosten, Oostermoor un Klotzen in’n Süüdwesten un Kumbarg in’n Westen.

 Historie 

 Verwaltungsgeschicht 

En Deel von de Hööv von Bösenhörn hett fröher to Voigtding höört, de Rest to Kumbarg. Voigtding un Kumbarg hebbt fröher tohoop de polietsche Gemeen Kumbarg billt. Later is Voigtding as Gemeen egenstännig worrn un is an’n 1. Juni 1970 Deel von de Gemeen Wingst worrn.

De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

 Inwahnertall 

Kumbarg:

Voigtding:

 Religion 

Bösenhörn is evangeelsch-luthersch präägt un höört to dat Kaspel von de Nicolai-Kark in Kumbarg.

För de Kathoolschen is de Hillig-Krüüz-Kark in Oterndörp tostännig.

 Weertschop un Infrastruktur 

 Verkehr 

Von Bösenhörn loopt Straten dör Kumbarg na de Bundsstraat 73, de in’n Noordwesten na Neehuus, Oterndörp un Cuxhoben geiht un in’n Süüdoosten över Hemmoor/Basbeek/Warstood un Himmelpoorten na Stood. In’n Süüdoosten geiht en Straat na Voigtding.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 30 Kilometer in’n Noordwesten von Bösenhörn.

De nächste Bahnhoff is so bi een Kilometer wied weg in’n Süüdwesten de Bahnhoff Kumbarg an de Nedderelvbahn.

 Footnoten 

Kategorie:Oort
Kategorie:Landkreis Cuxhoben
Kategorie:Oort, dör den en Verwaltungsgrenz löppt